section_heading: Glazba i tekstovi
paragraph_text: Kinney je izjavio da se na uratku nalaze stihovi koji govore o izvornom pjevaču Layneu Staleyju: "Ne prođe ni jedan dan a da ga se ne sjetim. A i mnogo je toga čemu se trebamo posvetiti jer sve to izbija u prvi plan. Mnogo se toga zbilo od 1995.; mnogo se toga dogodilo u našim životima i nikad o tome nismo javno govorili i raspravljali. O dijelu toga govorimo ovdje. Tako funkcioniramo, [album] govori o tome što se zbilja dogodilo u životu. Nije baš da pišemo pjesme o brzim autima i curama."